alibayram/wikipedia-40-langs huggingface dataset:
Nephthys

Nephthys er, i den ægyptiske mytologi, datter af Nut og Geb og gift med sin bror Seth. Hun er også søster til Osiris og Isis.[1]

Selvom hun var Seths hustru, støttede hun ham ikke ifølge Osirislegenden – faktisk gjorde hun det modsatte; hun hjalp sin søster, Isis, med at finde stykkerne af Osiris' krop.[2]

Hun menes at være Anubis´ mor.[3]

Afbildning 
Hun er vist som en kvinde med symbolerne for "kurv" og "hus" på hovedet.

Hun er afbildet sejlende i begravelsesbåden, ledesaget af de døde, ind i det velsignede land. Hun er ikke ligefrem personificeringen af døden, men hun er det tætteste man kan komme på det i den egyptiske mytologi.[4]

Kilder 
1 http://www.touregypt.net/godsofegypt/Nephthys.htm

2 http://www.touregypt.net/godsofegypt/Nephthys.htm

3 http://www.touregypt.net/godsofegypt/Nephthys.htm

4 http://www.touregypt.net/godsofegypt/Nephthys.htm

Egyptiske gudinder
Nergal

Nergal (sumerisk: 𒀭𒄊𒀕𒃲 dKIŠ.UNU eller dGÌR-UNUG-GAL; hebraisk: נֵרְגַל, moderne hebraisk: Nergal, tiberisk: Nērgal; aramæisk: ܢܸܪܓܲܠ; latin: Nirgal) var en gud, der blev tilbedt i Mesopotamien (Akkad, Assyrien og Babylonien), gift med Ereshkigal, underverdenens gudinde. Nergal var gud for krig og pest; han fulgte som krigsgud kongen i kamp og bragte død over fjenden. Død påført af Nergal fik en overnaturlig dimension, idet sygdom ofte blev anset som dæmoners værk. Nergal var herre over dæmoner og onde magter. Død og ødelæggelse fulgte ilū sebettu (= de syv guder), især kendt fra myter om Erra, en semittisk krigs- og pestgud, som gradvis smeltede sammen med Nergal.

Nergal er omtalt i 2. Kongebog 17:30 i denne opremsning af hedenske guder: "Folkene fra Babylon lavede Sukkot-Benot, folkene fra Kutha lavede Nergal, og folkene fra Hamat lavede Ashima." 

Babylonerne opkaldte planeten Mars efter Nergal.

Referencer

Eksterne henvisninger 
  Gateways To Babylon – Nergal

Sumerisk mytologi
Neurose

Neurose ("nervelidelse"), er en tidligere betegnelse for en psykisk forstyrrelse eller sindslidelse. Termen, der især blev udbredt gennem Freuds psykoanalyse, er nu afskaffet i de officielle diagnosesystemer, men bruges stadig populært og anvendes fortsat indenfor psykoanalysen og psykoanalytisk inspirerede tilgange. Betegnelsen dækkede over flere forskellige ikke-psykotiske psykiske lidelser, som f.eks. OCD ("tvangsneurose"), angst og fobier ("angstneuroser"), depressionstilstande, m.v. Dvs. lidelser, hvor realitetssansen i det store og hele er intakt (modsat egentlige psykoser, hvor der f.eks. optræder hallucinationer og bizarre vrangforestillinger) og patientens adfærd ikke ligger uden for socialt acceptable normer.

Se også 
 Psykose
 Angst
 Fobi
 Depression
 OCD

Kilder/henvisninger 
 www.netpsykiater.dk 
 Neurose ved www.leksikon.org

Psykiske sygdomme
Intetkøn

Intetkøn eller neutrum er et grammatisk køn. I dansk (og svensk og hollandsk) grammatik findes der to køn: fælleskøn (utrum) f.eks. "en hund" og intetkøn eller enkeltkøn (neutrum) f.eks. "et køleskab".

Ord af fælleskøn har den ubestemte artikel "en", mens de af intetkøn har "et". Enkelte navneord har begge grammatiske køn: en/et krystal, en/et katalog, en/et enevælde... Her er artiklen valgfri, men ofte vil valget være dialektbetonet. Naturlige han- og hunkønsord er blevet fælleskøn, med undtagelser: et mandfolk, et fruentimmer, et pigebarn – ellers er intetkønnede ord biologisk kønsneutrale.

Se også 
 maskulinum (grammatisk hankøn)
 femininum (grammatisk hunkøn)
 kollektivum (grammatisk flerhed)
 grammatisk køn

Kilde 
 Ane Børup et al: "Dansk basisgrammatik", 2005, Gyldendal, .

Grammatik
Nieuw-Amsterdam

Nieuw-Amsterdam (dansk:  Ny Amsterdam) er navnet på den nordamerikanske by, der blev grundlagt i 1614 af Holland. Byen var hovedstaden i den hollandske koloni Nieuw-Nederland. 

Byen skiftede navn til New York da den blev overtaget af briterne i 1664.

New York City
New Yorks historie
New England Range

New England Range er en australsk bjergkæde, der er en del af Great Dividing Range (Eastern Highlands).

Bjergkæder i Oceanien
Newcastle

Newcastle refererer ofte til:

 Newcastle upon Tyne – Tyneside, England
 Newcastle – New South Wales, Australien

Newcastle eller New Castle er også navnet på flere andre byer:

 Newcastle, New Brunswick –
 Newcastle, Ontario –
 Newcastle, Nordirland – Nordirland
 Newcastle, Emlyn – Carmarthenshire, Wales
 Newcastle-under-Lyme – Staffordshire, England
 Newcastle, Sydafrika – KwaZulu-Natal, South Africa
 Newcastle, Maine –
 Newcastle, Nebraska –
 Newcastle, Oklahoma –
 Newcastle, Texas –
 Newcastle, Washington –
 Newcastle, Wyoming –
 Newcastle, Nevis – Saint Kitts og Nevis
 New Castle, Delaware
 New Castle, New Hampshire
 New Castle, Pennsylvania

Fodboldklub 
 Newcastle United F.C. – er en professionel engelsk fodboldklub i byen Newcastle upon Tyne med kælenavnet Magpies.
Newfoundland

Newfoundland (fransk: Terre-Neuve; irsk: Talamh an Éisc; latin: Terra Nova) er en canadisk ø på 111.390 km² og er dermed verdens 16. største ø og den fjerdestørste ø i Canada. Øen er lidt over to en halv gang så stor som Danmark.

Newfoundland er med sine 485.066 indbyggere (2001) den tættestbefolkede del af provinsen Newfoundland og Labrador. Øens største by, St. John's, er provinsens hovedstad. 

Newfoundland er adskilt fra Labrador af Belle Isle-strædet og fra Cape Breton af Cabot-strædet.

Økonomien har traditionelt været baseret på fiskeri og har haft indvandring fra flere europæiske lande, særligt fiskere fra Irland og Frankrig på grund af de gode fiskebanker i havet ud for øen. Newfoundland blev navngivet af den portugisiske opdagelsesrejsende João Vaz Corte-Real i 1472. Et kendt fortidsminde ligger med lL'Anse aux Meadows. Her blev resterne af vikingeboliger fundet i 1960 af de norske forskere dr. Helge Ingstad og arkæologen Anne Stine Ingstad. Mange mener, at øen Newfoundland vil være det bedste bud på Vinland, ét af de tre områder Leif den Lykkelige ifølge sagaerne opdagede og navngav i Nordamerika omkring år 1000.

I de senere år har Newfoundland investeret i offshore-olieindustrien, bl.a. i Hibernia-feltet, hvorfra der har været udvundet olie siden november 1997, samt i Terra Nova-feltet, der har været i brug siden 2001. Håbet er, at olie bliver Newfoundlands nye økonomiske base efter mange problemer med fiskeriet siden 1990'erne.

Se også 
 Point Rosee

Øer i Newfoundland og Labrador
Øgrupper i Atlanterhavet
NGO

En NGO eller ngo (forkortelse for non-governmental organization, direkte oversat "ikke-statslig organisation") er en type af organisation, som ikke direkte styres af en stat, og omfatter for eksempel ikkestatslige velgørenheds-, menneskettigheds- og miljøorganisationer.

Inddeling i fire hovedgrupper 
Ngo'er kan inddeles i fire hovedgrupper
 Interesseorganisationer (fx handicaporganisationer, fagforbund, miljøorganisationer og fritidsorganisationer)
 Kirkelige organisationer
 Mellemfolkelige organisationer (græsrødder, venskab, udveksling)
 Udviklings- og nødhjælpsorganisationer

Eksempler på NGOer
Transparency International
 Amnesty International
 Greenpeace
Danmarks Naturfredningsforening
Andre eksempler på NGO'er som holder til i Danmark er: NOAH, Anima, Den grønne studenterbevægelse der er en del af  Klimabevægelsen, World Animal Protection Danmark, Bien, der er en del af  Borgerlønsbevægelsen, Dyrenes Venner, Dyrefondet, Global Aktion, Oxfam IBIS Danmark, Dyrenes Beskyttelse, Nyt Europa,  IT-Politisk Forening, Rådet for Grøn Omstilling.

Referencer 

 
Civilsamfund
Nike

Nike har flere betydninger
Nike (mytologi) – Sejrens gudinde i græsk mytologi.
Nike, Inc. – amerikansk virksomhed der sælger sko og beklædning især til sport.
NIKE – Raketbatterier ved København.
Nils Poppe

Nils Poppe (født 31. maj 1908, død 28. juni 2000) var en svensk komiker, skuespiller og teaterdirektør.

Eksterne henvisninger 
 

 

Personer fra Malmø
Skuespillere fra Sverige
Nimbus

Nimbus har flere betydninger:
 Nimbus Film − et dansk filmselskab
 Nimbus (motorcykel) − en dansk motorcykelfabrikant
Nordisk jægersamvirke

Nordisk jægersamvirke er en organisation, der samarbejder om at løse fælles nordiske jagtproblemer.

Se også
Danmarks Jægerforbund

Kilder/henvisninger 

Jagt
Jægersamvirke
Nordsøen Oceanarium

Nordsøen Oceanarium i Hirtshals er en af Danmarks store turistattraktioner.

Det blev bygget i 1984 og blev i 1998 udvidet med et oceanarium – et akvarium med 4,5 mio. liter vand. Desuden findes et sælarium.

Museet rummer ca. 70 forskellige fiskearter, som kan beses i levende udstillinger "Fra hav til bord" mv.

En voldsom brand i december 2003 ødelagde hele den nye bygning med det store Oceanarium; det er nu blevet genopbygget.

Eksterne henvisninger/kilder 

 Nordsømuseet i Hirtshals

Akvarier i Danmark
Hirtshals
Etableret i 1984
Norfolk (flertydig)

Norfolk har flere betydninger:

Steder 
 Norfolk – et county i Østengland.
 Norfolk (Virginia) – en by i den amerikanske delstat Virginia.
 Norfolk County (Massachusetts) - et county i Massachusetts
 Norfolk (Nebraska) – en by i den amerikanske delstat Nebraska.
 Norfolk Island – en australsk ø.

Se også 
 Norfolk County
 Norfolk Southern Railway - et jernbaneselskab
Norm

Norm har adskillige betydninger, ligesom begrebet bruges synonymt med normal og normalitet i forskellige sammenhænge.
Normen kan være en forskrift, en standard eller det der oftest forekommer.

I jura bruges begrebet om den del af faget, der handler om forbud og påbud i lovgivningen. I politologi kan det tillige henvise til cirkulærer og andre regelsæt, som er gældende i offentlig forvaltning.

I flertalsformen normer henviser ordet ofte til normalitetsbegrebet i sociologien eller andre samfundsvidenskaber. I filosofien er begreberne moral og etik udtryk for normer.

Se også 
Tommelfingerregel
Norm (matematik) – et matematisk begreb.
Norm (skak) – en type "point", man skal have for at blive skakmester.
Norm (filosofi)
Norm (sociologi) – normalitetsbegrebet i sociologien.
Standard – fastsat inden for et givent område.
Norm (Casper & Mandrilaftalen) – en figur fra tv-sketchprogrammet Casper & Mandrilaftalen spillet af Anders Matthesen.
Nordic Optical Telescope

Nordic Optical Telescope (det nordiske optiske teleskop, NOT) er et astronomisk teleskop ved Roque de los Muchachos Observatoriet på La Palma i de Kanariske øer. Teleskopet blev taget i brug for første gang i 1988 og regulære astronomiske observationer begyndte i 1989. Teleskopet er finansieret af Danmark, Sverige, Island, Norge og Finland. Astronomer af alle nationaliteter kan søge om observationstid på observatoriet. Denne tildeles gennem internationale komiteer.

NOT var det første større teleskop, der benyttede aktiv optik for at korrigere formen på et tyndt og derfor let primært spejl støttet af aktuatorer.

Spejlet på NOT er 2.56m i diameter. Der er installeret følgende instrumenter på teleskopet:
 ALFOSC -- CCD (synligt lys) spektograf til lyssvage objekter og et 4 megapixel kamera
 NOTCam -- 1 Megapixel HgCdTe Hawaii infrarødt kamera og spektrograf
 MOSCA -- 16 Megapixel CCD kamera
 SOFIN -- Højopløsnings CCD spektrograf (op til R=170000)
 StanCam -- Stand-by 1 megapixel CCD kamera
 LuckyCam -- Høj billedrate, lav støj L3Vision CCD kamera til lucky imaging
 TURPOL -- UBVRI fotopolarimeter
 FIES -- krydsdispersions højopløsnings (op til R=60000) echelle spektrograf, isoleret fra termisk og mekanisk ustabilitet.

Eksterne henvisninger 

 not.iac.es – officiel hjemmeside.
 NOT på Wikimapia

Teleskoper
Nota bene

Nota bene (flertal: notate bene) er et udtryk fra latin nota (= mærke, tegn, bogstav) og bene (= godt, vel). Kendt i engelsk fra omkring 1721.  

Det ses ofte forkortet til NB og kan oversættes til "Vel at mærke!" eller "Bemærk!"

Noter 

Latinske vendinger
November

November måned er opkaldt efter novem, latin for "9" (idet marts i sin tid var årets første måned). Ældre dansk navn er slagtemåned.

November i Danmark

Normaltal for november 
 Middeltemperatur: 5,5 °C 
 Nedbør: 70 mm
 Soltimer: 53

Vejrrekorder for november måned 

 1902 – Den tørreste med kun 13 mm nedbør.
 1919 – Den koldeste november med en middeltemperatur på 0,7 °C. Max- og minimumtemperaturen var hhv. 10,1 og -16,1 °C.
 1968 - Den højeste lufttemperatur målt i november: 18,5 °C i Faksinge.
 1969 – Den vådeste med hele 155 mm nedbør.
 1973 - Den laveste lufttemperatur målt i november: -21,3 °C i Egvad ved Tarm.
 1989 – Den solrigeste med hele 88 soltimer.
 1993 – Den solfattigste med kun 19 soltimer.
 2006 – Den varmeste november med en middeltemperatur på 8,1 °C. Max- og minimumtemperaturen var hhv. 16,6 og -6,7 °C .

Ekstern henvisning 

 Dmi: Månedens vejr 

Måneder
Novemberrevolutionen

Novemberrevolutionen eller Den tyske revolution var den revolution, der i slutningen af 1. verdenskrig førte til det tyske kejserriges undergang og kejserens abdikation. Under Novemberrevolutionen døde tre af de vigtige personer bag revolutionen, nemlig Rosa Luxemburg, Franz Mehring og Karl Liebknecht. Revolutionen blev indledt med matrosoprøret i Kiel den 3. november 1918. I de følgende fem dage blev der dannet arbejder- og soldaterråd i mange større tyske byer. Kejser Wilhelm II abdicerede og overlod regeringsmagten til ledelsen i det socialdemokratiske parti SPD.

Revolutionen betød, at 1. verdenskrig kunne afsluttes, ligesom revolutionen til sidst banede vejen for indførelsen af et parlamentarisk demokrati i form af Weimarrepublikken.

Den udløsende faktor for revolutionen var en kombination af den amerikanske præsident Woodrow Wilsons krav om kun at ville forhandle fred med et Tyskland uden kejser, og udbredt utilfredshed med den måde krigen var blevet ført på af den tyske kejser og hans hærledelse – en måde der havde ført til stor social nød i landet. 

De yderliggående venstreorienterede ønskede et kommunistisk styre, men det moderate og centrumsorienterede SPD viste sig at have støtte fra flertallet af arbejderklassen og på arbejderrådskongressen. Resultatet blev en demokratisk, parlamentarisk og liberal forfatning.

Det kommunistiske oprør i Berlin, Spartakistforbundets oprør i januar 1919, markerede afslutningen af Novemberrevolutionen, da det blev slået ned af højreorienterede frikorps støttet af den socialdemokratiske regering.

Eksterne henvisninger 
 Rosa Luxemburg, Karl Liebknecht og den tyske revolution  – Socialistisk Baggrund nr. 10, udgivet af Socialistisk Standpunkt.

Det Tyske Kejserrige
Weimarrepublikken
Revolutioner
Tyskland under 1. verdenskrig

br:Reveulzi spartakour
Numismatik

Numismatik er den videnskabelige lære om mønter og deres historie og omfatter også den mindre videnskabelige møntsamlerhobby.

En person, der enten beskæftiger sig med numismatik og/eller samler på mønter, kaldes en numismatiker.

Danmark kan prale af Den Kongelige Mønt- og Medaillesamling, som rummer mange sjældne mønter. Flere af samlingens museumsinspektører og overinspektører har forsket: Christian Jürgensen Thomsen, Otto Mørkholm og Rudi Thomsen. En anden fremtrædende dansk numismatiker er Erik Christiansen. Ligeledes har Museum Odense en stor samling af mønter.

Der findes en række forskellige møntkataloger, som samlere bruger som referencer til deres egen samling. Den danske møntsamler Frovin Sieg udgav i perioden 1968-1990 Sieg's møntkatalog, hvorefter rettighederne blev solgt.

Referencer

Eksterne henvisninger 

Videnskab
Nut

Nut er himmelgudinden i ægyptisk religion.
                                                                                                               
Nut er datter af Shu, guden for luft, tørhed og Tefnut, gudinde for fugtighed.
Hendes mand er Geb, Jorden med hvem hun har børnene Osiris, Isis, Seth og Nephthys. Nut betyder for himmelrummet. Nut afbildes med blå hud og hendes krop er dækket af stjerner, stående på alle fire over hendes mand, som himlen hvælver sig over jorden. Nut er den barriere, der adskiller kaos fra universet fra ordenen på jorden. Et sagn siger at solguden Ra går ind i hendes mund om aftenen, og at han genfødes af hende næste morgen.

Egyptiske gudinder
New Britain

New Britain er den største ø i Bismarck øgruppen ved Papua Ny Guinea ved Australien.

Øer i Papua Ny Guinea
Ny Guinea

Ny Guinea er verdens næststørste ø. Den har et areal på 785.000 km². Det er en bjergrig ø med lavland mod nord og syd. Ny Guinea ligger nord for Australien, som den var sammenhængende med indtil for ca. 5.000 år siden. Øen er delt mellem Indonesien og Papua Ny Guinea ved 141. østlige længdekreds, således at alt der ligger vest herfor er indonesisk, mens den østlige del udgør den selvstændige nation Papua Ny Guinea. Irian  er det indonesiske navn for Ny Guinea, og den indonesiske del indgår i de to indonesiske provinser:
 Irian Jaya Barat (Vest Irian Jaya) med Merauke som sit hovedsæde
 Papua, tidligere Irian Jaya, med Jayapura som sit hovedsæde.

Historie 

Ny Guinea blev opdaget 1527 af spanierne og senere koloniseret af englændere og nederlændere. Sidstnævnte gruppe annekterede øens vestlige del i 1828. I 1883 fandt der en kortvarrig fransk annektering sted af den sydøstlige del, men den blev ophævet af englænderne, som i 1884 overtog annekteringen af den sydøstlige del i forbindelse med at Tyskland annekterede den nordøstlige del.
Den sydøstlige del blev i 1901 australsk territorium, med det fulde ansvar overdraget fra England til Australien i 1906. Den nordøstlige, tyske del, blev i 1921 engelsk mandat under Australien. Den australske del, Papua Ny Guinea, fik selvstændighed i 1975.

Den nederlandske del af Ny Guinea forblev på nederlandske hænder frem til 1962. 
I forbindelse med oprettelsen af Indonesien i 1949 indgik den nederlandske del af Ny Guinea ikke, som ønsket af indoneserne, i landet. Senere forhandlinger førte ikke til en afklaring af tilhørsforholdet, og efter stigende ny guineansk selvstændighed og et valg i 1959, begyndte Indonesien i stigende grad at true med invasion. I 1962 opnåede Indonesien støtte fra Sovjetunionen, og Nederlandene blev af Kennedy-administrationen presset til forhandlingbordet. Den 1. oktober 1962 overdrog Nederlandene territoriet til en midlertidig FN-administration (UNTEA), og 1. maj 1963 overtog Indonesien kontrollen.

Se også
Konflikten i Papua

Øer som er delt mellem to lande
Øer i Indonesien
Øer i Papua Ny Guinea
Forhenværende britiske kolonier
New Ireland

New Ireland er en ø i Stillehavet og den nordøstligste provins i Papua Ny Guinea.

Eksterne henvisninger 

Øer i Papua Ny Guinea
Nye fødevarer

Nye fødevarer betegnes på engelsk novel food. Gensplejsede fødevarer skal godkendes og mærkes ud fra reglerne i EU's forordning om nye fødevarer (Novel Foods – forordning 258/97/EF).

Kilder/henvisninger 

Fødevarer
Nys

Et nys er en halv-autonom, kraftig udstødning af luft gennem næsen og munden. Dette sker som en reaktion på fremmedlegemers irritation af slimhinden i næsen.

Ifølge Guinness Rekordbog er den største hastighed, man har målt for partikler, som udstødes ved nysen, ikke mindre end 166,7 km/timen. En engelsk pige fik det længstvarende kendte anfald af nysen; det varede i alt 978 døgn .

Det har tidligere været en myte, at hvis man nyste med åbne øjne, ville ens øjne blive blæst ud, dette er dog blevet modbevist af den amerikanske tv-serie Mythbusters på kanalen Discovery. Når man nyser, udstødes op til 40.000 mikroskopiske dråber ud til 2-3 meters afstand med en fart på ca. 150 km/t. 

Det har været skik at sige "Prosit!" til en nysende. Nys har været knyttet til overjordiske magter. Hos Homer i Odysseen lyder en replik: "Min søn har nyst til det, jeg sagde. Så vil det sikkert ske."

Noter 

Fysiologi
Nytår

Nytår er markeringen af et nyt års komme og markeres i mange, specielt vestlige, kulturer ved overgangen fra d. 31. december til d. 1. januar i den gregorianske kalender. Andre kulturer fører dog andre kalendere og her kan nytåret falde så sent som i april.

Historien bag det vestlige nytår 
Efterhånden som den gregorianske kalender, der kom i 1582, blev indført i de forskellige lande (med flere hundrede års mellemrum) er den 1. januar nu stadfæstet overalt som den borgerlige nytårsdag.

Sideløbende med den gregorianske kalender anvendes der i nogle kulturer andre kalendere, og de har nytår på andre tidspunkter.
Den kirkelige nytårsdag er 1. søndag i advent.

De pavelige myndigheder tilsluttede sig i 1622, at året begyndte den 1. januar – indtil da havde det været den 25. marts (Mariæ bebudelsesdag).

Nytår i Danmark 

I Danmark markeres nytåret når den første tone lyder fra Københavns Rådhus' – hvor det gamle år rinder ud, og det nye begynder. HM Dronningen holder tidligere på aftenen sin nytårstale – og så markeres årsskiftet ellers med spøg og skæmt, knaldperler, bordbomber og fyrværkeri. I Danmark er der en særlig tradition for at spise torsk. Dette har også bevirket at Ekstra Bladet hvert år uddeler prisen Årets torsk til en person, der har kvajet sig gevaldigt i det forgange år.

Se også 
 Fyrværkeri
 Rummelpot (nytårsskik)
 Nytårsaften og Nytårsdag
 Kirkeåret
 Japansk nytår
 Seollal (koreansk nytår)
 Kinesisk nytår
 Songkran (thailandsk nytårsfest)

Eksterne henvisninger 

 historie-online.dk: Nytårets historie, skikke og traditioner 

Traditioner
Nytårsdag

Nytårsdag er døgnet der starter 1. januar kl. 00.00.00 og er således den første dag i det nye år. Dagen er en officiel helligdag i Danmark..

Danmark 
Mange danskere holder hviledag nytårsdag. Mange har fri og restituerer sig oven på nytåret, hvor mange kommer temmelig sent i seng og ofte også er berusede og evt. har tømmermænd. Efterhånden er det blevet en tradition at tv sender udsendelser, der ikke kræver de store anstrengelser at følge med i: flot nytårskoncert fra Wien og skihop fra Garmisch-Partenkirchen. 

Desuden sender tv Statsministerens nytårstale på Marienborg om aftenen.

1. januar har i øvrigt den særstatus at være en verdslig helligdag. Dette kan føres tilbage til, at året tidligere startede på Mariæ Bebudelsesdag, der selvsagt var en kirkelig helligdag. Da årets start flyttede til 1. januar, fulgte statussen med.

Danske traditioner 
Der er tradition for at skyde fyrværkeri af, når rådhusklokkerne i København har slået det 1. slag af de 12. Der skåles ofte i champagne, gerne med kransekage til. Danskerne ønsker hinanden godt nytår.

Nogle nynner eller synger "Vær velkommen, Herrens år" som sendes med kor i fjernsynet efter transmissionen af rådhusklokkerne fra Rådhuspladsen i København. Næste sang er "Der er et yndigt land".

Nogle fester resten af natten med masser af musik, snak, natmad og våde varer. De sidste natteravne finder først sengen langt ud på morgenen.

Se også 

 Nytårsaften

Referencer 

Traditioner
Dag
Mærkedage
Næsehornspuffadder

Næsehornspuffadder (bitis nasicornis) er en 1,25 meter lang, farvet, vestafrikansk yderst giftig slange med to næsehornslignende skæl over næseborene.

Kilder/henvisninger 

}

Viperidae
Oase

En oase (græsk: Uasis, ægyptisk: Uit, arabisk: Wâh) betegner et frugtbart sted i en ørken, der ved større eller vegetation adskiller sig fra dets omgivelser.

Beliggenhed 

Da oaser skyldes forekomsten af vand, findes de hyppigst ved foden af bjerge, i floddale, vadier, hvor vandet ligger tæt under overfladen, og ved kilder, der springer frem i sænkninger. Forsvinder vandet, forsvinder oasen også. Kunstige oaser dannes ved boring af artesiske brønde, som det navnlig har fundet sted siden 1856 i det algierske Sahara. 

Oprindeligt betegnede oase kun de kendte oaser i ørkenen vest for Nilen som Sivah (Zeus Ammon’s oase) med flere, men nu forstår man  alle de frugtbare strøg i de store ørkenstrækninger i Afrika, Asien, Amerika og Australien.

Plantevækst 

I de mindre oaser, navnlig i Sahara og Vestasien, vokser især daddelpalmer, dumpalmer, manna og akacietræer. I de større også korn og sydfrugter.

Eksempler på oaser 

Den største oase er Nil-dalen. Andre betydelige oaser i Sahara er Fezzan, Tibesti, Air, Bilma, Tuat, Tafilet, Adrar, Draa, i Vestasien de store oaser i det nordlige Arabien (Dschoff, Riad), i Turan Khiva, Buchara og i Centralasien Tarim-dalen, Kashgar, Jarkand, Khotan.

Eksterne henvisninger 

Salmonsens Konversationsleksikon, 2. udgave, bind XVIII (1924), s. 364; opslag: Oase

Ørkener
Objekt

Objekt har flere betydninger:
 Objekt (genstand) – er en genstand eller en ting.
 Interstellart objekt
 Objekt (forsøg) – er genstanden for en iagttagelse.
 Objekt (grammatik) – er et sætningsled i grammatikken.
 Objekt (filosofi) – er et udtryk inden for filosofi.
 Objekt (matematik) – er et udtryk inden for matematik.
 Objekt (datalogi) – er en bestemt datastruktur inden for datalogiens verden.
Objektiv

Objektiv har flere betydninger:
 Objektivitet – et filosofisk koncept for det neutrale og ikke forudindtagede
 Objektiv (optik) – en del af et optisk instrument, f.eks til et kamera.
 Objektivisme (Ayn Rand) – en filosofi udviklet af Ayn Rand
 Objektiv – et grammatisk begreb for det der hører til kategorien objekt
Obligat

Obligat (lat. obligare, at binde) har flere betydninger:

 Obligat – en supplerende stemme, der ledsager melodistemmen i en sats.
 Obligat – "bunden", "forpligtet", "nødvendig", "uundværlig"
 En obligat aerob bakterie kræver ilt i omgivelserne, modsat en fakultativ aerob, der kan leve både med og uden ilt.
 En obligat anaerob bakterie kræver modsat at dens omgivelser er iltfri.
 En obligat biotrop parasit kræver en levende vært, f.eks. Meldug.
 En obligat intracellulær bakterie kan kun leve inde i en anden celle, f.eks. Chlamydia trachomatis (Klamydia)
	
Sammenlign: obligation, obligatorisk
Oder

Oder (polsk og tjekkisk: Odra) er en flod på grænsen mellem Tyskland og Polen. Oders kilde er i Tjekkiet ved Ostrava. Floden er 854,3 km lang (741,9 km i Polen). Oder udmunder i Østersøen (over Roztoka Odrzańska og Stettiner Haff, polsk: Zalew Szczeciński, tysk: Stettiner Haff) i Szczecin, Police og Świnoujście-område.

Bifloder (ufuldstændig) 
Højre bred
 Klodnitz (Kłodnica)
 Warta
 Ihna (Ina)

Venstre bred
 Nysa Klodzka (Nysa Kłodzka)
 Bóbr
 Nysa Luzycka (Nysa Łużycka)
 Gunica

Byer ved Oder 
De vigtigste byer ved floden er:
 Ostrava
 Racibórz (Ratibor)
 Opole (Oppeln)
 Brzeg (Brieg)
 Wrocław (Breslau)
 Głogów (Glogau)
 Krosno Odrzańskie
 Słubice
 Kostrzyn
 Frankfurt an der Oder
 Schwedt/Oder
 Gryfino
 Szczecin (Stettin)
 Police

Galleri 

Østersøens afvandingsområde
Floder i Tyskland
Floder i Polen
Floder i Tjekkiet
Odin (flertydig)

Odin kan henvise til flere artikler:
 Odin – en nordisk gud
 Odin Bryggeriet – et nu nedlagt dansk bryggeri
 Odin (drengenavn) – et drengenavn
 Skibe
 Odin (panserskib) – et dansk panserskib
 Odin (skib) – flere skibe med navnet Odin
Oktober

Oktober måned er opkaldt efter octo (idet marts i sin tid var årets første måned), latin for otte. Ældre dansk navn: Sædemåned.

Oktober i Danmark

Normaltal for oktober 
 Middeltemperatur: 9,4 °C 
 Nedbør: 83 mm
 Soltimer: 99

Vejrrekorder for oktober måned 

 1880 - Den laveste lufttemperatur målt i oktober: -11,9 °C ved Torstedlund (Rold Skov).
 1905 – Den koldeste oktober med en middeltemperatur på 5,2 °C. Max- og minimumtemperaturen var hhv. 14,6 og -8,9 °C.
 1922 – Den tørreste med kun 12 mm nedbør.
 1967 – Den vådeste med hele 177 mm nedbør.
 1976 – Den solfattigste med kun 26 soltimer.
 2005 – Den solrigeste med hele 162 soltimer.
 2006 – Den varmeste oktober med en middeltemperatur på 12,2 °C. Max- og minimumtemperaturen var hhv. 20,5 og -0,9 °C.
 2011 - Den højeste lufttemperatur målt i oktober: 26,9 °C i Store Jyndevad.

Ekstern henvisning 

 Dmi: Månedens vejr 

Måneder
Okular

Et okular er den linse i et optisk instrument – f.eks. kikkert eller mikroskop – som vender mod øjet (latin: oculus), modsat objektivet.

Okularet virker som lup og forstørrer det billede, som dannes i objektivets brændpunkt. Forstørrelsen fås ved at dividere objektivets brændvidde med okularets brændvidde.

Eksterne henvisninger 

Optiske linser
Ol (mængdeenhed)

Ol er fire snese og 80 stykker.

Se også 
Danske enheder

Mængdeenheder
Gamle danske enheder
Olaf Poulsen (skuespiller)

Olaf Rye Poulsen (født 26. april 1849 i København, død 26. marts 1923 i Fredensborg) var kgl. dansk skuespiller og ansås for den store mester i det komiske fag. Han var bror til kgl. skuespiller Emil Poulsen.

Teaterprisen Olaf Poulsens Mindelegat, der hvert år gives til skuespillere i Danmark, er opkaldt efter Poulsen.

Vilhelm Østergaard udgav i 1917 et stort jubilæumsskrift om Olaf Poulsens skuespillerkarriere.

Litteratur 
 Anders Uhrskov, "Olaf Poulsen", s. 50-69 i: Kultur og Folkeminder, XXIII, Nordsjællandsk Museumsforening, 1971.
 Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 118-122, s. 127-129, s. 255-257.

Eksterne henvisninger 
 
 
 Kgl. skuespiller Olaf Poulsen i sit paaklædningsværelse paa Det Kgl. Teater (1913) fra Filmcentralen/Danmark på film
 

Skuespillere fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Ruben-samlingen - Danmarks første lydoptagelser
Old Faithful

Old Faithful i Yellowstone National Park, USA, er en gejser, som i gennemsnit springer hvert 91. minut.

Et udbrud kan indeholde mellem 14 og 32 m³ kogende vand, som skydes til en højde mellem 30 og 55 m. Det enkelte udbrud varer mellem 1½ og 5 minutter. Der er mellem 65 og 92 minutter mellem udbruddene med 91 minutter som gennemsnit. Mere end 137.000 udbrud er blevet registreret. Harry M. Woodward beskrev som den første en matematisk sammenhæng mellem længden af udbruddet og intervallet mellem udbruddene i 1938. I modsætning til almindelig antagelse er Old Faithful hverken den højeste eller største gejser i området. Denne titel tilhører den mindre forudsigelige Steamboat Geyser.

Old Faithful ligger i det gejserområde, der kaldes Upper Geyser Basin. Dette område rummer flere geotermiske forekomster end noget andet område i Yellowstone Caldera.

Eksterne links og referencer 

Gejsere i Wyoming
Yellowstone National Park
Ole Ernst

Ole Ernst Pedersen (født 16. maj 1940 på Vesterbro i København, død 1. september 2013 i sit hjem på Østerbro i København) var en dansk skuespiller. Han blev uddannet fra Skuespillerskolen ved Odense Teater, og var derefter tilknyttet Det Kongelige Teater i mange år. Ole Ernst har indspillet film og modtaget to Bodilpriser for bedste mandlige hovedrolle og var desuden nomineret til en Bodil og en Robertpris.

Han spillede godsejeren, hvis svaghed koster ham alt i filmatiseringen af Gustav Wieds "Fædrene æde Druer": Sort høst fra 1993.

I de populære Olsen-banden-film spillede Ole Ernst rollen som den grønne politiassistent Henning Holm, der hele tiden får forklaret sagernes rette sammenhæng af den rutinerede kriminalassistent Jensen (Axel Strøbye). En af Holms standardreplikker er "Jamen, det er jo ulovligt".

I slutningen af 90'erne blev han berømt som 'vismanden i tårnet' i tv-programmet Fangerne på Fortet.

Han er begravet på Assistens Kirkegård.

Ole Ernst var hans kunstnernavn; oprindeligt hed han også Pedersen. Han kom fra et arbejdermiljø på Vesterbro, som gennem hele hans karriere gav ham et sprudlende sprog og en mimik, gestik og et kropssprog, som var enestående i dansk teater og film.

Udvalgt filmografi

Spillefilm

Serier 
Herudover har Ole Ernst medvirket i en lang række TV-film og -serier, blandt andet Huset på Christianshavn, Bryggeren, Rejseholdet og Forbrydelsen.

Stemme til tegnefilm

Noter

Eksterne henvisninger 
 

Skuespillere fra Danmark
Bodilprisen for bedste mandlige hovedrolle
Tegnefilmsdubbere fra Danmark
Personer fra København
Personer i Kraks Blå Bog (afdøde)
Modtagere af Teaterpokalen
Oliebjerget

Oliebjerget (hebraisk: הר הזיתים, arabisk جبل الزيتون, الطور) er et højdedrag øst for Jerusalem i Israel (Al-Quds på arabisk) i det omstridte område Østjerusalem. Det har fået navn efter oliventræerne, som gror på skråningerne.

Oliebjerget nævnes flere gange i Biblen navnlig i Det Ny Testamente i forbindelse med fortællingerne om Jesus. Haven Getsemane, hvor Jesus opholdt sig forud for sin anholdelse og korsfæstelse, ligger ved foden af Oliebjerget som landsbyerne Betfage og Betania, hvor flere i kredsen omkring Jesus boede, og hvor Jesus opholdt sig det meste af påskeugen. Kristi Himmelfart foregik ifølge Biblen også fra Oliebjerget.

Oliebjerget er i dag et populært begravelsessted for jøder, og stedet har lagt navn til og inspireret en række kunstværker som Christus am Ölberge.

Erik Ejegods dronning, Bodil, døde på Oliebjerget i 1103.

Billedegalleri

Eksterne henvisninger 

Bjerge i Jerusalem
Bibelske steder
Højdedrag
Omen

Et omen er  et jærtegn eller forvarsel. Der findes gode omen og dårlige omen. En sort kat betyder uheld i fremtiden. Det er et dårligt omen, mens f.eks. en regnbue er et godt omen. Et omen er en meddelelse om fremtiden.

Man har kendt til omen siden tidernes morgen. Guds tale til Jomfru Maria om, at hun skulle føde Jesus Kristus, Messias, var et helligt omen fra Gud.

Se også 
 Held

Eksterne henvisninger
 
 
 Forvarsler  Artikel på Dansk Folkemindesamlings website 'Kildevæld - strømme af viser og eventyr'

Spiritualitet
Spådom
Omstigning

Omstigning har flere betydninger:

 Skift fra et trafikmiddel til et andet. Foregår typisk på en station eller ved et stoppested.
 Kort, populært udtryk for omstigningsbillet, som i over hundrede år har været brugt af mange trafikselskaber, blandt andre Københavns Sporveje og Århus Sporveje, og som stadig bruges i nyere udgaver, f.eks. i takstsystemer med trafikzoner.

Kilder/henvisninger
Sporvejsmuseet Skjoldenæsholm http://www.sporvejsmuseet.dk/

Se også
Billet, Kollektiv trafik, Trafikselskab''

Kollektiv trafik
Onkel

En onkel er enten en mand, der er er gift med ens moster, faster, morbror eller farbror, eller en mand, som er bror til ens mor eller far (dvs. morbror eller farbror).
Man kan derfor ikke være sikker på, om den, der bruger ordet "onkel", taler om en mand, der er genetisk beslægtet med personen selv, eller en person, der er ubeslægtet med personen selv. Nogle bruger de mere præcise betegnelser morbror og farbror om personer, man er i kødelig familie med, og onkel om personer, der er gift ind i familien, mens andre bruger onkel i begge tilfælde.

En kvinde med tilsvarende slægtskabsforhold som en onkel kaldes en tante, med samme usikkerhed i betydningen: enten beslægtet (faster eller moster) eller ubeslægtet. Ens fars eller mors onkel kaldes en grandonkel.

Ordet "onkel" kommer (via fransk oncle og tysk Onkel) fra det latinske ord avunculus, der er en diminutiv form af avus: bedstefar.

Ordet bruges også i en række tilfælde uformelt om en mand, der har et venskabeligt forhold til en eller flere (typisk yngre) person(er), som han ikke nødvendigvis er i familie med. Et berømt eksempel fra litteraturen er slaven onkel Tom i romanen Onkel Toms Hytte. Et andet eksempel er Onkel Danny (et tilnavn til Dan Turèll). Tilsvarende findes ordet "legeonkel".

Kilde 

Familierelationer
Onkel Toms Hytte

Onkel Toms hytte er en roman af Harriet Beecher Stowe, udgivet som bog 20. marts 1852. Historien blev først trykt som føljeton i tidsskriftet National Era. Historien gik over 40 uger, begyndende med udgaven den 5. juni 1851. Bogen medførte en voldsom offentlig debat, og bidrog derved til den senere ophævelse af slaveriet i Nordamerika. Bogen var en medvirkende faktor til, at Sydstaterne startede den amerikanske borgerkrig ved at åbne ild mod Fort Sumter den 12. april 1861.

Inspiration 
Som passager på et dampskib på Ohio-floden var Stowe det chokerede øjenvidne til salget af et menneske, hvorved en gift kvinde blev tvunget bort fra sin mand. Episoden gengives i kapitel 12. Stowes egen mand og bror havde ved en anledning været nødt til at ledsage en flygtet slavinde midt om natten, som beskrevet i kapitel 10. Selv havde hun skrevet brevene for en tidligere slavinde (nu familien Stowes hustjener) til kvindens ægtemand i Kentucky, der stadig var slave, men nød sådan en tillid fra sit herskab, at han frit rejste frem og tilbage mellem Kentucky og Ohio, og altså nemt kunne være stukket af - men nægtede at bryde aftalen med sin herre, selv om denne herre år efter år havde udsat at holde sit løfte om at sætte ham fri. Det var æresfølelsen og loyaliteten hos denne afroamerikaner, der forblev træl hellere end at bryde sin herres tillid, der først inspirerede Stowe til onkel Tom-skikkelsen. 

Forfatteren var også inspireret af slaven Josiah Henson (f. 1789). Hans hytte i Washington D.C., oprindeligt en del af en 1.497 hektar stor tobaksplantage, blev i 2006 opkøbt af embedsmænd i Maryland for at sikre dens bevarelse. Henson var imidlertid langt fra nogen onkel Tom-skikkelse. Tværtimod forsøgte han med stor beslutsomhed at løskøbe sig, og endte med at flygte til Canada i 1830.  I sine erindringer fortæller han, hvordan indianere hjalp ham og hans kone og sønner på deres flugt nordpå.

Omdiskuteret i Vatikanet 
Under pave Pius 9. blev bogen forsøgt sat på Vatikanets index librorum prohibitorum - liste over forbudte bøger, under henvisning til, at forfatterinden var kvæker og altså protestant. Klageren havde åbenbart ikke læst bogen, og blev modsagt af en anden, der havde læst den på engelsk og forsvarede den med stor iver, for afskaffelse af slaveriet "er nøjagtigt, hvad vi katolikker ønsker".  I 1858 havde bogens italienske oversættelse da også fået stor udbredelse.

Filmatiseringer 
Romanen er blevet filmatiseret flere gange. Blandt filmatiseringerne er

   Uncle Tom's Cabin,  en amerikansk stumfilm fra 1903 instrueret af Edwin S. Porter
   Uncle Tom's Cabin,  en amerikansk stumfilm fra 1910 instrueret af Barry O'Neil
   Uncle Tom's Cabin,  en amerikansk stumfilm fra 1914 instrueret af William Robert Daly
   Uncle Tom's Cabin,  en amerikansk stumfilm fra 1918 instrueret af J. Searle Dawley

Kilder/henvisninger

Eksterne henvisninger 
 

Romaner fra USA
Litteratur i 1852
Afroamerikansk historie
Onsdag

Onsdag er en ugedag.

Navnet betyder egentlig "Odins dag", jf. oldnordisk Óðinsdagr, engelsk Wednesday.

Det er en oversættelse fra latin Mercuriī diēs "Merkurs dag". Dette navn lever videre på de romanske sprog: fransk Mercredi, italiensk Mercoledì, spansk Miércoles.

Odin er den mest fremtrædende Gud i den nordiske mytologi, men identifikationen af Odin og den romerske Mercurius viser, at germanerne selv har ment, at de to guder lignede hinanden. Mercurius eller på græsk Hermes er ligesom Odin en vandrende gud, der følger sjælene til dødsriget (Hades/Hel). Begge bærer de derfor vandringsmændenes karakteristiske bredskyggede hat. 

Det drejer sig dog, ligesom med de andre ugedage, egentlig ikke om guden Mercurius, men om planeten Merkur.

Ugedage
Opera (flertydig)

Opera har flere betydninger:

 Opera - en musikgenre.
 Operahus - en institution eller et kompagni med egen bygning, hvor der opføres operaer.
 Opera (browser) - en Webbrowser.
 Opéra (metrostation) - en metrostation i Paris
 Opera (by) - en italiensk by i regionen Lombardiet i Italien

Film og sange 
 Opera (film fra 1987) -  en horrorfilm af Dario Argento
 Opera (film fra 2020) -  en sydkoreansk/amerikansk animeret kortfilm
 "Opera" (sang) - en tyrkisk sang ved ESC 1983

Se også 
 Operaen på Holmen – operahuset på Holmen i København, tegnet af Henning Larsen
 Sydney Opera House – operahuset i Sydney, tegnet af Jørn Utzon
 Opus – hvor "opera" er den latinske (men ikke længere den danske) flertalsform
Optik

Optik er en gren af fysikken som beskæftiger sig med egenskaberne ved lys og lysets vekselvirkning med stoffet.

I optik arbejdes der ofte med synligt, infrarødt, og ultraviolet lys, men eftersom lys er elektromagnetisk stråling gør de samme fænomener sig gældende for røntgenstråling, mikrobølger, radiobølger og andre former for elektromagnetisk stråling.

Teorier for optik 
Der findes flere teorier, som beskriver optik. Den mest simple, men også mest relevante i dagligdagen, er geometrisk optik, der beskriver lys som stråler, der rejser i lige linjer. Mere generel er bølgeoptik, hvor lys er elektromagnetiske bølger og dermed kan forklare fænomener som interferens og diffraktion. Endnu mere fundamental er kvanteoptik, der er den kvantemekaniske beskrivelse, som er nyttig inden for laserfysik.

Optiske fænomener 

 Diffraktion
 Fotonisk krystal
 Dispersion
 Interferens
 Polarisering
 Refleksion
 Refraktion

Optiske apparater  
 Diffraktivt gitter 
 Laser
 Linse
 Briller
 Objektiv
 Zoomobjektiv
 Hullinse
 Prisme
 Spejl

 
Anvendt og tværfaglig fysik
Orden (biologi)

En orden er en gruppe indenfor den biologiske systematik og en undergruppe til de biologiske klasser. En orden består selv af en eller flere familier, der inddeles i slægter og arter.

Varianter af ordner 
Undertiden er det formålstjenligt at dele en gruppe af organismer ind i flere forskellige niveauer mellem familie og klasse. I så fald kan flere varianter af ordensbegrebet anvendes. Ordnet fra højeste til laveste niveau:

Magnorden
Overorden
Orden
Underorden
Infraorden
Parvorden

Disse niveauer anvendes f.eks. i tilfælde af store ordener (mange familier) eller når en orden i visse henseender har tydelige undergrupper.

Eksempler på planteordner 
 Rosen-ordenen (Rosales)
 Græs-ordenen (Poales)
 Kinatræ-ordenen (Sapindales)
 Peber-ordenen (Piperales)
 Asparges-ordenen (Asparagales)
 Lilje-ordenen (Liliales)
 Ærteblomst-ordenen (Fabales)
 Ensian-ordenen (Gentianales)
 Hornblad-ordenen (Ceratophyllales)
 Stenbræk-ordenen (Saxifragales)
 Kurvblomst-ordenen (Asterales)
 Ranunkel-ordenen (Ranunculales)
Ordinat

Ordinaten, ofte betegnet , er andenkoordinaten i et (todimensionalt) koordinatsystem, hvor førstekoordinaten betegnes abscissen.

Ordinataksen er almindeligvis lodret.
At betegne y-aksen (ordinataksen) i et koordinatsystem som "ordinaten" er en udbredt, men mindre korrekt sprogbrug.

Imidlertid omtales et punkts x- og y-værdi ofte som hhv. punktets første- og andenkoordinat.

Jagt
I jagtterminologi er ordinaten afstanden målt i centimeter mellem mundingslinie og kuglebane.

Jagtterminologi
Grafer
Ordination

Ordination kan både være indvielse til et kirkeligt embede for præster, nonner og munke eller en læges receptudskrivning på medicin.

Ordinationen af en præst foretages i Danmark i Folkekirken af en biskop. Det centrale i præstevielsen er bøn for den nye præst, mens biskoppen, andre præster og i mange tilfælde menighedsrådsmedlemmer lægger hånden på hovedet af kandidaten.

For at kunne blive ordineret skal kandidaten først 'kaldes' af en menighed, dvs. at vedkommende skal indstilles til ansættelse. Derefter skal kandidaten til bispeeksamen, hvor han blandt andet skal aflægge præsteløftet.

Kristendom
Liturgi

en:Ordination
id:Penahbisan
ja:叙階
pl:Ordynacja (religia)
Ordsprogssamling

En ordsprogssamling er en samling af ordsprog. Den første danske ordsprogssamling er Peder Laales. Den er samlet før 1450 og trykt i 1506. Samlingen består af 1.204 ordsprog opstillet alfabetisk. I det 15. og 16. århundrede blev den anvendt som latinsk skolebog.

Kilder/henvisninger 

Bøger
Orfeus og Eurydike

Orfeus og Eurydike er en opera i tre akter af Gluck, uropført i 1762. Librettoen er skrevet af Raniero da Calzabigi. Handlingen udspiller sig i Hellas i græsk sagntid.

Operaer på italiensk
Operaer af Christoph Willibald Gluck
Opera seria
Organ

I biologi er et organ (latin: organum, "instrument, værktøj") en samling af biologisk væv, som udfører en specialiseret funktion eller grupper af funktioner. Menneskers og dyrs organer omfatter kirtler, kønsorganer, hjerte, lunger, hjerne, øje, mave, milt, bugspytkirtel, nyre, lever, tarme, huden, livmoder, urinblære, knogler, osv.

En samling af relaterede organer kaldes et organsystem.

Organeller svarer til specialiserede sub-cellulære strukturer.

De indre organer eller indvolde er de af kroppens organer, som ligger inde i kroppen. De indre organer omfatter blandt andet leveren, nyrerne, bugspytkirtlen, hjertet, lungerne, tyk-, tynd- og tolvfingertarmen, mavesækken og milten.

Organsystemer 
Organsystem – et system sammensat af organer, der arbejder sammen om at udføre en eller flere funktioner i kroppen.

 Fordøjelsessystem
 Immunsystem
 Lymfesystem
 Nervesystemet
 Respiration

Se også 
 Anatomi

Biologi
Biota (taksonomi)

Biota, også kaldet Vitae eller Eobionti, er i nogle taksonomiske systemer en betegnelse for alt liv inklusiv virus, selvom virus af de fleste ikke anses for at være liv. Det kaldes undertiden for et overdomæne.

Inddeling 
En inddeling i fire grupper:
 Aphanobionta, Ikke-cellet liv, fx vira og prioner
 Domæne Bacteria, Bakterier
 Domæne Archaea, Arkæer
 Domæne Eukaryota, Eukaryoter, organismer med celler, der indeholder en cellekerne

Noter

Se også 
 Systematik

Eksterne henvisninger 
 NCBI Taxonomy entry: root (omfattende)
 http://www.taxonomicon.net/
 The Tree of Life. 

 
Liv
Økologi
Biologi
Taksonomi (biologi)
Orientekspressen

Orientekspressen var navnet på en langdistancetogforbindelse, der oprindeligt blev drevet af Compagnie Internationale des Wagons-Lits. og bør ikke forveksles med Venice Simplon-Orient-Express-togene, der fortsat eksisterer.

Orientekspressens rute og rullende materiel blev ændret flere gange i dets levetid. Adskillige ruter benyttede tidligere navnet eller varianter deraf. Selvom den oprindelige orientekspres kun var en vanlig international togforbindelse, er navnet blevet synonymt med intriger og luksusrejser. De to byer der oftest forbindes med Orientekspressen er Paris og Istanbul, de oprindelige endestationer for denne togforbindelse med faste køretider.

I 1977 ophørte Orientekspressen med at køre til Istanbul. Dens umiddelbare efterfølger, et gennemgående nattog fra Paris til Wien, kørte for sidste gang fredag den 8. juni 2007.  Dernæst blev ruten, under samme navn, afkortet ved i stedet at have endestation i Strasbourg, i anledning af indvielsen af LGV Est, der tillader en væsentlig kortere rejsetid mellem Paris og Strasbourg. Den nye afkortede togforbindelse havde daglig afgang fra Strasbourg klokken 22.20, kort efter ankomsten af et TGV-tog fra Paris, og blev i Karlsruhe koblet på nattoget fra Amsterdam til Wien.

Den 14. december 2009 ophørte den oprindelige Orientekspres, og togforbindelsen forsvandt fra de europæiske jernbanekøreplaner, angiveligt et offer for højhastighedstog og lavpris-flyselskaber. Venice Simplon-Orient-Express, et privatejet selskab tilhørende Orient-Express Hotels, benytter originale togvogne fra 1920'erne og 1930'erne, og fortsætter driften mellem London og Venedig samt andre destinationer i Europa, herunder den oprindelige rute fra Paris til Istanbul.

Kildehenvisninger

Eksterne henvisninger 

Togforbindelser
Orm (flertydig)

Orm bruges i flere betydninger:

 Orm er et dyr. Se Orm eller Slange.
 Orm (navn) - er et drengenavn afledt af navnet Gorm.
 Hudorm
 orm (datalogi) - Indenfor IT er en orm et (som regel) ondsindet program, som søger at udbrede sig til så mange computere som muligt, ofte via e-mail.
 drage (orm)
 ORM en programmeringsteknik til at konvertere data mellem objekter i et programmeringssprog og en relationel database.
 ORM (band) et dansk black metal-band

Se også 
 Ormen - flertydig.
Ortodoks

Ordet ortodoks, kommer fra græsk (ortho ('ret/rigtig', 'korrekt') og dox ('tro', 'lærdom')), har flere betydninger:

 Betegnelse for overensstemmelse med den oprindelige udformning  eller den officielle udlægning af love, religion o.l.

 Betegnelse for kirkesamfundene i Rusland, på Balkan og i Mellemøsten, se De ortodokse kirker
 Trend i enhver trosretning, hvor der lægges vægt på læren, at den skal være korrekt.
 Periode i kirkehistorien – den lutherske ortodoksi – fra slutningen af det 16. århundrede og det 17. århundrede, hvor der i kølvandet på reformationen blev lagt vægt på korrekt lære som bolværk mod både katolicisme og calvinisme. Se Johann Gerhard og Jesper Rasmussen Brochmand.

Se også:
 Ortodoks jødedom  – den konservative gren af jødedommen.